  Туспуктэм: Руслан Нуриахметов Наталия Сильвестрова Ижкарысь Берш нимо ураме выль школа пуктонэз выжтӥзы. Коньдон тырмымтэ луонэн ужъёс борды 2025-тӥ арын гинэ берытскозы. Со сярысь Удмуртиысь лэсьтӥськонъя но жилищно-коммунальной возёсъя министерстволэ пресс-службаез ивортӥз. Али вуоно дышетсконнилэн юртэзлы проект дасяло. Тодэ вайытом, 2022-тӥ арын Берш нимо урамын «Зелёная школа» ӵектос улсын 1100 интылы чаклам выль школа пуктон сярысь ивортӥзы. Дышетсконниез 2024-тӥ арын усьтыны малпало вал. 2023-тӥ арын инвожое карын улӥсьёс выль школа пуктонэз кутскон ласянь сюлмаськонъёссэс веразы, малы ке шуоно мукетыз, тужгес но бадӟымез, школа отын дышетскыны вань мылкыд карисьёсты кутыны уг быгаты ни. Ватсалом, Удмуртиын 2023-тӥ арын куать школа пуктыны кутскозы, Ижкарысь Столичный микрорайонын, Дэри ёросысь Пыӵанка гуртын но Ягул черкогуртын школаосты пуктон ужъёсты йылпумъялозы. Тегъёс: школаос лэсьтӥськон коньдон Ижкар Удмуртия  